nibzard/narodne-novine-full-text-markdown huggingface dataset:
## Odluka o prirezu na porez na dohodak Grada Pule

### NN 34/1994 (29.4.1994.), Odluka o prirezu na porez na dohodak Grada Pule

# GRADSKO VIJEČE GRADA PULE

Na temelju članka 3. i 46. Zakona o financiranju jedinica lokalne samouprave
i uprave ("Narodne novine", br. 117/93) i članka 8. Statutarne
odluke Grada Pule ("Službene novine" Grada Pule, broj 4/93),
Gradsko vijeće Grada Pule na sjednici održanoj 29. ožujka 1994., donosi

## ODLUKU

### O PRIREZU NA POREZ NA DOHODAK

Članak 1.

Ovom odlukom uvodi se prirez na porez na dohodak što čini vlastiti prihod
Grada Pule.

Članak 2.

Prirez na porez na dohodak plaća se na području Grada Pule na osnovu
Zakona o financiranju jedinica lokalne samouprave i uprave, Zakona o porezu
na dohodak, Pravilnika o načinu obračunavanja i plaćanja poreza na dohodak
od plaća i mirovina te drugih dohodaka od nesamostalnog rada, porez na
dohodak od samostalne djelatnosti i porez na dohodak od imovine i imovinskih
prava.

Članak 3.

Glede obveznika, razdoblja plaćanja, osobnih odbitaka, poreznog gubitka
i neoporezivog dohotka, postupka za utvrđivanje i naplatu prireza, žalbe,
jamstva i zastare primjenjuju se odredbe Zakona o porezu na dohodak.

Članak 4.

Osnovica za prirez na porez na dohodak je udio poreza na dohodak koji
pripada Gradu Puli po osnovi Zakona o financiranju lokalne samouprave i
uprave.

Članak 5.

Prirez na porez na dohodak uvodi se primjenom faktora prireza 1,30 na
udio poreza na dohodak što pripada Gradu Puli.

Prirez na porez na dohodak plaća se po stopi 7,5% na ukupan iznos obračunatog
poreza na dohodak.

Članak 6.

Prirez na porez na dohodak uplaćuje se u korist Proračuna Grada Pule.

Članak 7.

Ovom Odlukom stavlja se izvan snage Odluka o prirezu na porez na dohodak
objavljena u "Narodnim novinama", br. 117/93 i "Službenim
novinama" Grada Pule, br. 10/93.

Članak 8.

Ova Odluka stupa na snagu osam dana nakon objave u "Narodnim novinama",
a primjenjuje se od 1. siječnja 1994. godine. Ova Odluka objavljuje se
i u "Službenim novinama" Grada Pule.

Klasa: 022-05/94-01/66

Pula, 29. ožujka 1994.

GRADSKO VIJEĆE GRADA PULE

Predsjednica

**Mirjana Ferjančić, v. r.**

Odluka, NN 34/1994-605
## Odluka Ustavnog suda Republike Hrvatske broj U-III-458/1993. od 6. travnja 1994.

### NN 34/1994 (29.4.1994.), Odluka Ustavnog suda Republike Hrvatske broj U-III-458/1993. od 6. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske, povodom ustavne tužbe Ž. S. iz P., na
sjednici 24. travnja 1994. godine donio je ovu

## ODLUKA

### USTAVNOG SUDA REPUBLIKE HRVATSKE BROJ U-III-458/1993. OD 6. TRAVNJA 1994.

1.

Ustavna tužba se odbija.

2.

Ova odluka će se objaviti u "Narodnim novinama".

Obrazloženje

Ž. S. iz P. predlaže da se ukinu presuda Vrhovnog suda Republike Hrvatske
broj Psz-37/1992 od 31. svibnja 1993. godine, rješenje Republičkog vijeća
za prekršaje broj P14/1992 od 14. siječnja 1992. godine, te rješenje Suca
za prekršaje Općine K. broj 1039/1991 od 4. prosinca 1991. godine, iz razloga
što su ovim aktima povrijeđena njezina prava zajamčena člankom 31. Ustava
Republike Hrvatske. Budući da članak 31. Ustava Republike Hrvatske garantira
pravo na suđenje po blažem zakonu, podnositeljica ustavne tužbe zaključuje
da je na njezin slučaj trebalo primijeniti Zakon o ugostiteljskoj i turističkoj
djelatnosti jer propisuje blaže sankcije od Zakona o zaštiti stanovništva
od zaraznih bolesti, koje ugrožavaju cijelu zemlju. Budući da to nije učinjeno,
ona smatra da je povrijeden Ustav Republike Hrvatske na njezinu štetu.
Ustavna tužba je pravodobna i iscrpljen je dopušten pravni put, čime je
udovoljeno pretpostavkama iz članaka 28. i 29. Ustavnog zakona o Ustavnom
sudu Republike Hrvatske ("Narodne novine", broj 13/1991). Ustavna
tužba je neosnovana. Tijekom postupka pred ovim Sudom je utvrđeno da je
citiranim osporenim rješenjima Ž. S. proglašena krivom zato što je primila
odnosno zadržala na radu dvije osobe bez propisanih zdravstvenih pregleda,
te je kažnjena novćanom kaznom zbog počinjenog prekršaja iz članka 54.
stavak 1. točka 2. Zakona o zaštiti stanovništva od zaraznih bolesti koje
ugrožavaju cijelu zemlju, preuzetog temeljem članka 1 stavak 1. točka 4.
Zakona o preuzimanju saveznih zakona iz oblasti zdravstva ("Narodne
novine", broj 53/1991). Članak 31. Ustava Republike Hrvatske jamči
gradaninu pravo da će mu se za dijelo počinjeno po ranijem strožem zakonu,
ako kasnije bude donesen blaži zakon, suditi po tom blažem zakonu. Podnositeijica
ustavne tužbe, nije učinila vjerojatnom svoju tvrdnju da je osporenim rješenjem
povrijeđena ova ustavna odredba. U konkretnom slučaju naime, nije u pitanju
raniji stroži i kasnije blaži zakon, već su u pitanju dva zakona, koja
su istodobno na snazi, sam jedan od njih je primjenjen na ponašanje Ž.
S. i po tom je zakonu kažnjena. Zato je odlučeno kao u točki 1. izreke.

Točka 2. izreke ove odredbe temelji se na članku 20. Ustavnog zakona
o Ustavnom sudu Republike Hrvatske.

Broj: U-III-458/1993.

Zagreb. 6. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić. v. r.**

Odluka, NN 34/1994-606
## Rješenje Ustavnog suda Republike Hrvatske broj U-III-210/1994. od 13. travnja 1994.

### NN 34/1994 (29.4.1994.), Rješenje Ustavnog suda Republike Hrvatske broj U-III-210/1994. od 13. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske, u povodu ustavne tužbe M. P. iz M.,
na sjednici 13. travnja 1994. godine, donio je ovo

## RJEŠENJE

1.

Ustavna se tužba odbacuje.

2.

Podnositelj ustavne tužbe ima pravo tražiti izmjenu pravomoćnog
rješenja Ministarstva unutarnjih poslova, broj: 511-01-43-UP/I-16373/15638/1-93.
od 21. travnja 1993. godine primjenom odredaba članka 23. stavak
2. i 3. Ustavnog zakona o Ustavnom sudu Republike Hrvatske ("Narodne
novine", broj 13/1991 ).

3.

Ovo će se rješenje objaviti u "Narodnim novinama"

Obrazloženje

M. P., zastupan od odvjetnice B. S.-R. iz D., podnio je ovom Sudu, dana
17. veljače 1994. godine. ustavnu tužbu navodeći da su mu
presudom Upravnog suda Republike Hrvatske, broj: Us-7307/1993-4. od 15.
srpnja 1983. i rješenjem navedenim u izreci ovog rješenja povrijeđena
ustavna prava iz članaka 3, 14 stavak 2. i 26. Ustava Republike
Hrvatske. Tu povredu nalazi u činjenici što je u spomenutom rješenju
Ministarstvo unutarnjih poslova, temeljem članka 26. stavak 3. Zakona
o hrvatskom državljanstvu, izostavilo razloge odbijanja njegova zahtjeva
za primitak u hrvatsko državljanstvo. Ustavna se tužba odbacuje iz slijedećih
razloga: Odlukom Ustavnog suda Republike Hrvatske, broj U-1206/1992 - objavljenom
u "Narodnim novinama". broj 113 od 21. prosinca 1993. godine
- ukinuta je odredba članka 26. stavak 3. Zakona o hrvatskom državljanstvu
("Narodne novine", broj 53/91 i 28/92) kao nesuglasna Ustavu.
U konkretnom je slučaju podnositelj ustavne tužbe navedeno rješenje
Ministarstva unutarnjih poslova primio 19. siječnja 1994. godine.
Kako je ustavna tužba podnijeta ovom Sudu poslije dana objavljivanja navedene
odluke ovog Suda (21. prosinac 1893.), u o,rom su se slučaju stekle
pretpostavke za primjenu odredaba članka 23. stavak 2. i 3. Ustavnog
zakona o Ustavnom sudu Republike Hrvatske. Naime, prema tim zakonskim odredbama,
svatko kome je povrijeđeno pravo pravomoćnim pojedinačnim
aktom, donijetim na osnovi ukinute zakonske odredbe, ima pravo tražiti
od nadležnog tijela izmjenu tog pojedinačnog akta. U konkretnom
slučaju, to znači ponavljanje postupka prema odredbama Zakona
o općem upravnom postupku Iz ovog je razloga riješeno kao u izreci
ovog rješenja Objava ovog rješenja temelji se na odredbi članka
20. stavak 1. Ustavnog zakona o Ustavnom sudu Republike Hrvatske.

Broj: U-III-210/1994.

Zagreb, 13. travnja 1994

USTAVNI SUD REPUBLIKE HRVATSKE

**Predsjednik Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 34/1994-611
## Rješenje Ustavnog suda Republike Hrvatske broj U-III-273/1994. od 13. travnja 1994.

### NN 34/1994 (29.4.1994.), Rješenje Ustavnog suda Republike Hrvatske broj U-III-273/1994. od 13. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u povodu ustavne tužbe M. K. iz R., na
sjednici 13. travnja 1994. godine, donio je ovo

## RJEŠENJE

1.

Odbacuje se ustavna tužba:

2.

Zaštitu svojih prava glede primitka u državljanstvo Republike Hrvatske
M. K. ima pravo tražiti stavljanjem prijedloga za izmjenu rješenja Ministarstva
unutarnjih poslova broj 511-01-43-UP/1-16376/9479/I-92 od 19. siječnja
1993. godine primjenom odredbi Zakona o općem upravnom postupku o
ponavljanju postupka u rokovima određenim u članku 23. stavak
2. i 3. Ustavnog zakona o Ustavnom sudu Republike Hrvatske.

3.

Ovo rješenje će se objaviti u "Narodnim novinama"

Obrazloženje

M. K. iz R., zastupan po A. S., odvjetniku iz C., podnio je dana 25.
veljače 1994. godine ustavnu tužbu u kojoj navodi da su mu rješenjem
Ministarstva unutarnjih poslova broj 511-01-43-UP/1-16376/9479/1-92 od
19. siječnja 1993. godine i presudom Upravnog suda Republike Hrvatske
broj Us-2023/1993-4 od 23. rujna 1993. godine povrijeđena zajamčena
ustavna prava a posebno prava što proizlaze iz odredbi članaka 19.
i 26. Ustava Republike Hrvatske. Ovo stoga što u aktu upravnog organa nisu
navedeni razlozi zbog kojih je odbijen njegov zahtjev za primanje u hrvatsko
državljanstvo. Ustavna tužba nije dopuštena te se odbacuje iz slijedećih
razloga: Odlukom Ustavnog suda Republike Hrvatske broj U-I-206/1992, objavljenom
u "Narodnim novinama" broj 113/93 od 21. prosinca 1993. godine,
ukinuta je kao nesuglasna Ustavu Republike Hrvatske odredba stavka 3. članka
26 Zakona o hrvatskom državljanstvu ("Narodne novine", broj 3/91
i 28/92). Kako je pravomoćnost osporenog upravnog akta nastupila
prije a ustavna je tužba podnesena ovome Sudu poslije dana objave odluke
ovoga Suda (21. prosinca 1993) u ovom su se slučaju stekli uvjeti
za primjenu odredaba član ka 23. stavak 2. i 3. Ustavnog zakona
o Ustavnom sudu Republike Hrvatske ("Narodne novine", broj 13/91).
Naime, prema tim zakonskim odredbama. svatko kome je povrijedeno pravo
pravomoćnim pojedinačnim aktom donijetim na temelju ukinute
zakonske odredbe. ima pravo tražiti od nadležnog tijela izmjenu tog pojedinačnog
akta odgovarajućom primjenom odredaba o ponavljanju postupka iz Zakona
o općem upravnom postupku ("Narodne novine", broj 53/91
).

Iz navedenih razloga riješeno je kao u izreci

Broj: U-III-273/1994.

Zagreb, 13. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 34/1994-612
## Podaci o prosjećnoj mjesečnoj isplaćenoj neto-plaći po radniku u gospodarstvu Hrvatske za razdoblja listopad - prosinac 1993. i prosinac 1993. - veljača 1994. te za mjesec veljaču 1994. godine

### NN 34/1994 (29.4.1994.), Podaci o prosjećnoj mjesečnoj isplaćenoj neto-plaći po radniku u gospodarstvu Hrvatske za razdoblja listopad - prosinac 1993. i prosinac 1993. - veljača 1994. te za mjesec veljaču 1994. godine

# OBJAVE

Na temelju članka 7.5. Općeg kolektivnog ugovora za gospodarstvo ("Narodne
novine" br. 47/92), Zajednički organ za pračenje provođenja i tumačenja
odredbi Općeg kolektivnog ugovora za gospodarstvo objavljuje

## PODATKE

### O PROSJEĆNOJ MJESEČNOJ ISPLAĆENOJ NETO-PLAĆI PO RADNIKU U GOSPODARSTVU HRVATSKE ZA RAZDOBLJA LISTOPAD - PROSINAC 1993. I PROSINAC 1993. - VELJAČA 1994. TE ZA MJESEC VELJAČU 1994. GODINE

1.

Prosjećna mjesečna isplaćena neto-plaća po radniku u gospodarstvu Hrvatske
za razdoblje listopad - prosinac 1993. godine iznosi 1.005.342 HRD. Podatak
iz stavka 1. ove točke koristi se kao osnovica za utvrđivanje visine izdataka
prema članku 40. Općeg kolektivnog ugovora za gospodarstvo.

2.

Prosječna mjesečna isplaćena neto-plaća po radniku u gospodarstvu Hrvatske
za razdoblje prosinac 1993 - veIjača 1994. godine iznosi 1.073.730. Podatak
iz stavka 1 ove točke koristi se kao osnovica za utvrđivanje visine isplata
prema članku 42,43, 45, 48. i 49. Općeg kolektivnog ugovora za gospodarstvo.

3.

Prosječna isplaćena neto-plaća po radniku u gospodarstvu Hrvatske za
mjesec veljaču 1994. godine iznosi 1.086.011 HRD. Podatak iz stavka 1.
ove točke koristi se kao osnovica za utvrđivanje visine isplata prema članku
41. Općeg kolektivnog ugovora za gospodarstvo.

Broj: 05-468/94.

Zagreb, 27. travnja 1994.

Za Zajednički organ za pračenje provođenja i tumačenja odredbi
Općeg kolektivnog ugovora za gospodarstvo

**Dušanka Marinković-Drača, v. r.**

Ostalo, NN 34/1994-613
## Ispravak Zakona o visokim učilištima

### NN 34/1994 (29.4.1994.), Ispravak Zakona o visokim učilištima

# ZASTUPNIČKI DOM SABORA REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Zakonu o visokim učilištima objavIjenom u "Narodnim novinama"
broj 96 od 25. listopada 1993., te se daje

## ISPRAVAK

### ZAKONA O VISOKIM UČILIŠTIMA

U članku 2. točki 6. umjesto riječi: "izvan sveučilišta" trebaju
stajati riječi: "izvan veleučilišta", a u točki 12. na kraju
teksta umjesto točke treba stajati točka-zarez.

U članku 5. stavku 4. umjesto riječi: "veleučilište škole"
trebaju stajati riječi "veleučilišne škole".

U članku 72. stavku 2. iza riječi "znanstveno-nastavna" treba
stajati riječ: "nastavna".

U članku 91. stavku 1. umjesto riječi- "institutom" treba
stajati riječ: "institutima".

U članku 111. alineji 1. umjesto riječi: "nastave" treba stajati
riječ: "nastavne".

U članku 141. stavku 2. umjesto riječi "novčane" treba stajati
riječ: "novčanu"

U članku 146. stavku 2. iza riječi: "stupanja na snagu" treba
brisati riječ: "ovoga".

U članku 147. stavku 2. točki 1. podtočki 2. umjesto riječi: "dramskih"
treba stajati riječ: "dramske".

U članku 152. stavku 2. umjesto riječi: "članku 58." trebaju
stajati riječi: "članka 158.".

U članku 155. stavku 2. iza riječi "Dekani" treba stajati
riječ: "visokih".

U članku 158. stavku 1. umjesto riječi: "iz stavka 127." trebaju
stajati riječi: "iz članka 127.".

U članku 160 iza riječi "fakulteti" umjesto zareza treba stajati
veznik "i".

U članku 164. stavak 2. treba glasiti:

"Do donošenja akta iz članka 99. stavka 1. ovoga Zakona, o uvjetima
za ocjenu nastavne aktivnosti u postupku izbora u znanstveno-nastavna zvanja,
odnosno nastavne i stručne aktivnosti u postupku izbora u nastavno zvanje,
u svakom pojedinom slučaju, mišljenje daju stručna povjerenstva Rektorskog
zbora. Ako je mišljenje Stručnog povjerenstva Rektorskog zbora negativno,
predloženik ne može biti izabran u znanstveno-nastavno ili nastavno zvanje".

U članku 170. stavku 2. umjesto riječi: "doplome" treba stajati
riječ: "diplome". ,

Klasa: 602-04/93-01/13

Zagreb, 18. travnja 1994.

Tajnik Zastupničkog doma Sabora Republike Hrvatske

**Anđelko Sikirić, v. r.**

Ostalo, NN 34/1994-614
## Ispravak Zakona o znanstvenoistraživačkoj djelatnosti

### NN 34/1994 (29.4.1994.), Ispravak Zakona o znanstvenoistraživačkoj djelatnosti

# ZASTUPNIČKI DOM SABORA REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Zakonu o znanstvenoistraživaćkoj djelatnosti objavljenom u "Narodnim
novinama" broj 96 od 25. Iistopada 1993., te se daje

## ISPRAVAK

### ZAKONA O ZNANSTVENOISTRAŽIVAČKOJ DJELATNOSTI

U članku 11. umjesto riječi: "Znanstveno istraživački" treba
stajati riječ: "Znanstvenoistraživački".

U članku 16. stavku 2. iza riječi:"Nacionalnog" treba stajati
riječ: "znanstvenog".

U članku 27. stavku 2. na kraju teksta umjesto riječi: "z upis"
trebaju stajati riječi: "za upis".

U članku 31. umjesto riječi: "kojima" treba stajati riječ:
"kojim".

U članku 33. stavku 3. iza riječi: "javnih instituta" treba
stajati zarez.

U članku 34. na kraju prve alineje treba stajati zarez.

U članku 35. stavku 3. umjesto riječi: "upravnog" treba stajati
riječ: "Upravnog".

U članku 44. stavku 1. umjesto riječi: "znanstveno-istraživačkoj"
treba stajati riječ "znanstvenoistraživačkoj"

U članku 48. stavku 1. umjesto riječi:.članka 37. i 38." trebaju
stajati riječi "članka 40. i 41 ".

U članku 50. stavku 1. umjesto riječi: "Instituti" treba stajati
riječ: "lnstitut"".

U članku 55. stavku 2 umjesto riječi: "od tri" trebaju stajati
riječi: "do tri".

U članku 57. stavku 2. umjesto riječi: "pristupnika" treba
stajati riječ "novaka"

U članku 69. alineji 12. umjesto riječi: "privređivanja" treba
stajati riječ "priređivanja".

U članku 80. stavku 1. iza riječi: "imenovano" treba stajati
veznik "i".

U članku 86. stavku 1. umjesto riječi: "odredbe" treba, stajati
riječ: "propise".

U članku 87. umjesto riječi: "Znanstveni savjet" trebaju stajati
riječi: "Znanstveno vijeće".

Klasa: 640-01/93-01/01

Zagreb, 18. travnja 1994.

Tajnik Zastupničkog doma Sabora Republike Hrvatske

**Anđelko Sikirić, v. r.**

Ostalo, NN 34/1994-615
## Ispravak Odluke Ustavnog suda Republike Hrvatske broj U-III-182/1992.

### NN 34/1994 (29.4.1994.), Ispravak Odluke Ustavnog suda Republike Hrvatske broj U-III-182/1992.

# OBJAVE

U Narodnim novinama" broj 25/1994. objavljena je odluka Ustavnog
suda Republike Hrvatske broj U-III 182/1992. od 16. ožujka 1994. godine
u kojoj je ustanovljena pogreška pa se daje

## ISPRAVAK

### ODLUKE USTAVNOG SUDA REPUBLIKE HRVATSKE BROJ U-III-182/1992.

U stavku 11. retku osmom obrazloženja riječ "dobija"
treba zamjeniti riječi "odbija".

Broj: Su-14/1994-8

Zagreb, 25. ožujak 1994.

Glavni tajnik

**Josip Bedrač, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 34/1994-616
## Ispravak Odluke Ustavnog suda Republike Hrvatske broj U-III-428/1993

### NN 34/1994 (29.4.1994.), Ispravak Odluke Ustavnog suda Republike Hrvatske broj U-III-428/1993

# OBJAVE

U "Narodnim novinama" broj 26/1994. objavljena je odluka Ustavnog
suda Republike Hrvatske broj U-III-428/1993 u kojem je ustanovljen pogreška
pa se daje

## ISPRAVAK

### ODLUKE USTAVNOG SUDA REPUBLIKE HRVATSKE BROJ U-III-428/1993

U stavku 5 retku trećem obrazloženja umjesto "26. prosinca
1993" treba stajati "21. prosinca 1993."

Broj: Su-14/1994-24

Zagreb, 18. travnja 1994.

Glavni tajnik

**Josip Bedrač, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 34/1994-617
## Odluka o osnivanju Generalnoga konzulata Republike Hrvatske u Milanu, Republika Italija

### NN 35/1994 (4.5.1994.), Odluka o osnivanju Generalnoga konzulata Republike Hrvatske u Milanu, Republika Italija

# PREDSJEDNIK REPUBLIKE HRVATSKE

Na temelju članka 99. Ustava Republike Hrvatske i članka 10. Zakona
o inozemnim poslovima ("Narodne novine", broj 53/91), donosim

## ODLUKU

### O OSNIVANJU GENERALNOGA KONZULATA REPUBLIKE HRVATSKE U MILANU, REPUBLIKA ITALIJA

1.

Osniva se Generalni konzulat Republike Hrvatske u Milanu, Republika
Italija, s konzularnim područjem koje obuhvaća sljedeće pokrajine: Piemonte,
Valle d'Aosta Lombardia, Emilia-Romagna i Liguria.

2.

Ova odluka stupa na snagu danom donošenja.

Broj: PA12-16/1-94.

Zagreb, 26. travnja 1994.

Predsjednik Republike Hrvatske

**dr. Franjo Tuđman, v.**

Odluka, NN 35/1994-618
## Odluka o razrješenju dužnosti generalnoga konzula Republike Hrvatske u Munchenu, Savezna Republika Njemačka

### NN 35/1994 (4.5.1994.), Odluka o razrješenju dužnosti generalnoga konzula Republike Hrvatske u Munchenu, Savezna Republika Njemačka

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 19.
Zakona o inozemnim poslovima Republike Hrvatske ("Narodne novirte",
broj 53/91), donosim

## ODLUKU

### O RAZRJEŠENJU DUŽNOSTI GENERALNOGA KONZULA REPUBLIKE HRVATSKE U MUNCHENU, SAVEZNA REPUBLIKA NJEMAČKA

kojom se razrješuje dr. VLADIMIR SOKOLIĆ dužnosti generalnoga konzula
Republike Hrvatske u Munchenu, Savezna Republika Njemačka.

Broj: PA5-30/1-94.

Zagreb, 26. travnja 1994.

Predsjednik Republike Hrvatske

**dr. Franjo Tuđman, v. r.**

Odluka, NN 35/1994-619
## Odluka o imenovanju generalnoga konzula Republike Hrvatske u Hamburgu, Savezna Republika Njemačka

### NN 35/1994 (4.5.1994.), Odluka o imenovanju generalnoga konzula Republike Hrvatske u Hamburgu, Savezna Republika Njemačka

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 19
Zakona o inozemnim poslovima Republike Hrvatske ("Narodne novine",
broj 53/91), donosim

## ODLUKU

### O IMENOVANJU GENERALNOGA KONZULA REPUBLIKE HRVATSKE U HAMBURGU, SAVEZNA REPUBLIKA NJEMAČKA

kojom se imenuje dr. VERA TADIĆ za generalnog konzula Republike Hrvatske
u Hamburgu, Savezna Republike Njemačka.

Broj: PA5-31/1-94

Zagreb, 26. travnja 1994.

Predsjednik Republike Hrvatske

**dr. Franjo Tuđman, v. r.**

Odluka, NN 35/1994-620
## Odluka o dodjeli Ordena kneza Trpimira

### NN 35/1994 (4.5.1994.), Odluka o dodjeli Ordena kneza Trpimira

# PREDSJEDNIK REPUBLIKE HRVATSKE

Na temelju članka 98. crtica 6. Ustava Republike Hrvatske i članka 6.
u svezi članka 31. Zakona o odlikovanjima i priznanjima Republike Hrvatske
("Narodne novine", broj 33/92) donosim

## ODLUKU

### O DODJELI ORDENA KNEZA TRPIMIRA DR. HANSU MAYERU

za zasluge u promicanju međunarodnog položaja i ugleda Republike Hrvatske
te uspostavi i promicanje odnosa Republike Hrvatske s Republikom Njemačkom.

Broj: PA2-20/1-94

Zagreb, 26. travnja 1994.

Predsjednik Republike Hrvatske

**dr. Franjo Tuđman, v. r**

Odluka, NN 35/1994-621
## Odluka o utvrđivanju iznosa za naknadu štete po osnovi osiguranja vlasnika, odnosno korisnika brodica na motorni pogon od odgovornosti za štete nanesene trećim osobama

### NN 35/1994 (4.5.1994.), Odluka o utvrđivanju iznosa za naknadu štete po osnovi osiguranja vlasnika, odnosno korisnika brodica na motorni pogon od odgovornosti za štete nanesene trećim osobama

# VLADA REPUBLIKE HRVATSKE

Na temelju članka 99. Zakona o osiguranju ("Narodne novine",
broj 9/94), Vlada Republike Hrvatske je na sjednici održanoj 28. travnja
1994. godine donijela

## ODLUKU

### O UTVRĐIVANJU IZNOSA ZA NAKNADU ŠTETE PO OSNOVI OSIGURANJA VLASNIKA, ODNOSNO KORISNIKA BRODICA NA MOTORNI POGON OD ODGOVORNOSTI ZA ŠTETE NANESENE TREĆIM OSOBAMA

I.

Obveza društva za osiguranje za naknadu štete po osnovi osiguranja vlasnika,
odnosno korisnika brodica na motorni pogon od odgovornosti za štete nanesene
trećim osobama zbog tjelesne ozljede, oštečenja zdravlja ili smrti u smislu
članka 99. Zakona o osiguranju, ne može po jednom štetnom događaju, ako
ugovorom o osiguranju nije utvrđen veći iznos, biti veća od iznosa 1.000,000.000
HRD. Svota iz stavka 1. ove točke revalorizira se indeksom promjene tečaja
hrvatskog dinara prema njemačkoj mani, po srednjem tečaju Narodne banke
Hrvatske, od dana stupanja na snagu ove Odluke do dana izvršenje obveze
po osnovi Ugovora o osiguranju.

II.

Ova Odluka stupa na snagu danom objave u "Narodnim novinama".

Klasa: 453-02/94-01/06

Urbroj: 5030114-94-3

Zagreb, 28. travnja 1994.

Predsjednik

**Nikica Valentić, v. r.**

Odluka, NN 35/1994-622
## Rješenje o razrješenju direktora "Fundacije Ivana Meštrovića"

### NN 35/1994 (4.5.1994.), Rješenje o razrješenju direktora "Fundacije Ivana Meštrovića"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine, broj 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Zakona o "Fundaciji Ivana Meštrovića" ("Narodne
novine," broj 9/91), Vlada Republike Hrvatske je na sjednici 28. travnja
1994. godine donijela

## RJEŠENJE

### O RAZRJEŠENJU DIREKTORA "FUNDACIJE IVANA MEŠTROVIĆA"

Razrješuje se MARINA BARIČEVIĆ dužnosti direktora "Fundacije Ivana
Meštrovića".

Klasa: 080-02/94-02/27

Urbroj: 50304/2-94-01

Zagreb, 28. travnja 1994.

predsjednik

**Nikica Valentić, v. r.**

Rješenje, NN 35/1994-623
## Rješenje o imenovanju vršitelja dužnosti direktora "Fundacije Ivana Meštrovića"

### NN 35/1994 (4.5.1994.), Rješenje o imenovanju vršitelja dužnosti direktora "Fundacije Ivana Meštrovića"

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
8. stavka 2. Zakona o "Fundaciji Ivana Meštrovića" ("Narodne
novine", broj 9/91), Vlada Republike Hrvatske je na sjednici 28. travnja
1994. godine donijela

## RJEŠENJE

### O IMENOVANJU VRŠITELJA DUŽNOSTI DIREKTORA "FUNDACIJE IVANA MEŠTROVIĆA"

Imenuje se GUIDO QUIEN vršiteljem dužnosti direktora "Fundacije
Ivana Meštrovića".

Klasa: 080-02/94-01/48

Urbroj: 50304/2-94-01

Zagreb, 28. travnja 1994.

Predsjednik

**Nikica Valentić, v. r.**

Rješenje, NN 35/1994-624
## Pravilnik o građevinama za koje nije potrebno ishoditi posebne uvjete građenja glede zaštite od požara

### NN 35/1994 (4.5.1994.), Pravilnik o građevinama za koje nije potrebno ishoditi posebne uvjete građenja glede zaštite od požara

# MINISTARSTVO UNUTARNJIH POSLOVA

Na temelju članka 13. stavak 3. Zakona o zaštiti od požara ("Narodne
novine", br. 58/93.) ministar unutarnjih poslova Republike Hrvatske
donosi

## PRAVILNIK

### O GRAĐEVINAMA ZA KOJE NIJE POTREBNO ISHODITI POSEBNE UVJETE GRAĐENJA GLEDE ZAŠTITE OD POŽARA

Članak 1.

Ovim Pravilnikom određuju se građevine za koje nije potrebno ishoditi
posebne uvjete gradenja glede zaštite od požara.

Članak 2.

Posebne uvjete građenja iz područja zaštite od požara nije potrebno
ishoditi za sljedeće građevine:

- slobodno stojeće građevine individualne stambene izgradnje s najviše
dvije stambene jedinice, ukoliko u svom sastavu nemaju kotlovnice na tekuće
ili plinsko gorivo;

- slobodno stojeće građevine poslovne namjene (ugostiteljski objekti,
obrtničke radionice, trgovine i sl.) veličine do 50 m ukoliko u svom sastavu
nemaju kotlovnicu na tekuća ili plinska goriva i ne prometuju zapaljivim
tekućinama, plinovima ili eksplozivima;

- gospodarske objekte površine do 100 m2;

- pomoćne objekte površine do 20 m2 (garaža, spremište, drvarnica);
- montažne objekte do 12 m2 (kiosci i sl.);

- vrtne paviljone;

- igrališta;

- nadstrešnice za skupljanje Ijudi u javnom prometu;

- reklamne panoe;

- slobodno stojeće tipske trafostanice za koje su kod tipizacije izdani
posebni uvjeti građenja napona 10 (20)/0,4 kV;

- niskonaponske i TT vodove

- cjevovode kanalizacije, parovoda, toplovoda.

Članak 3.

Ovaj Pravilnik stupa na snagu osmoga dana od dana objave u "Narodnim
novinama".

Broj: 511-01-78-12505/1-94

Zagreb, 15. travnja 1994.

Ministar unutarnjih poslova

**Ivan Jarnjak, v. r.**

Pravilnik, NN 35/1994-630
## Pravilnik o načinu vođenja evidencije o obavljenim inspekcijskim pregledima zdravstvenog inspektora

### NN 35/1994 (4.5.1994.), Pravilnik o načinu vođenja evidencije o obavljenim inspekcijskim pregledima zdravstvenog inspektora

# MINISTARSTVO ZDRAVSTVA

Na temelju članka 154. stavak 2 Zakona o zdravstvenoj zaštiti ("Narodne
novine", br. 75/93 i 11/94), ministar zdravstva donosi

## PRAVILNIK

### O NAČINU VOĐENJA EVIDENCIJE O OBAVLJENIM INSPEKCIJSKIM PREGLEDIMA ZDRAVSTVENOG INSPEKTORA

Članak 1.

Ovim pravilnikom propisuje se način na koji zdravstveni inspektori vode
evidenciju o obavljenim inspekcijskim pregledima zdravstvenih ustanova
i privatnih zdravstvenih djelatnika.

Članak 2.

Zdravstveni inspektor je obvezan voditi evidenciju o obavljenim inspekcijskim
pregledima zdravstvenih ustanova i privatnih zdravstvenih djelatnika, prema
obrascu koji je sastavni dio ovog pravilnika.

Članak 3.

Evidencija nosi naziv "Evidencija o obavljenim inspekcijskim pregledima
zdravstvenih ustanova i privatnih zdravstvenih djelatnika".

U tabelarni dio upisuje se:

1. redni broj,

2. klasa i urbroj,

3. naziv i adresa zdravstvene ustanove odnosno privatnog zdravstvenog
djelatnika,

4. datum inspekcijskog pregleda,

5. predmet inspekcijskog pregleda,

6. utvrđeno činjenično stanje,

7. upravno rješenje,

8. upravni spor,

9. kontrola izvršenja rješenja,

10. prijava nadležnom tijelu,

11. napomene.

Članak 4.

Evidencija o obavljenim inspekcijskim pregledima zdravstvenih ustanova
i privatnih zdravstvenih djelatnika mora se voditi ažurno i uredno, tako
da u svako doba daje uvid u broj obavljenih inspekcijskih pregleda, o tome
koji objekti su pregledani, kakvo je stanje utvrđeno te koje su mjere poduzete.

Članak 5.

Ovaj pravilnik stupa na snagu osmog dana od danaobjave u "Narodnim
novinama"

Klasa: 011-01/94-01/25

Urbroj: 534-02-22-94-1

Zagreb, 19. travnja 1994

Ministar zdravstva

**prof. dr. sc. Andrija Hebrang, v. r.**

---

Pravilnik, NN 35/1994-636
## Pravilnik o iskaznici zdravstvenog inspektora

### NN 35/1994 (4.5.1994.), Pravilnik o iskaznici zdravstvenog inspektora

# MINISTARSTVO ZDRAVSTVA

Na temelju članka 142. stavak 3. Zakona o zdravstvenoj zaštiti ("Narodne
novine", br. 75/93 i 11/94), ministar zdravstva donosi

## PRAVILNIK

### O ISKAZNICI ZDRAVSTVENOG INSPEKTORA

Članak 1.

Ovim pravilnikom propisuje se obrazac iskaznice koju nose zdravstveni
inspektori Ministarstva zdravstva Republike Hrvatske, vođenje evidencije
o izdanim iskaznicama, način izdavanja i zamjena iskaznice.

Članak 2.

Iskaznicu zdravstvenom inspektoru Ministarstva zrdavstva izdaje ministar
zdravstva.

Članak 3.

Obrazac iskaznice izraduje se na punijem papiru tamno plave boje, a
zaštićuje omotom od prozirne mase, dimenzija 105 x 70 mm. Iskaznica se
izdaje prema obrascu koji je otiskan uz ovaj pravilnik i njegov je sastavni
dio.

Članak 4.

Prednja strana iskaznice iz članka 3. ovog pravilnika sadrži:

- na gornjoj lijevoj strani grb Republike Hrvatske,

- desno od grba ispisano je Republika Hrvatska, Ministarstvo zdravstva,
iskaznica zdravstvenog inspektora, a ispod toga ime i prezime zdravstvenog
inspektora i jedin stveni matični broj građana.

- desno od teksta je prazan prostor za fotografiju, preko koje je u
donjem lijevom kutu otisnut pečat Ministarstva zdravstva.

Članak 5.

Na stražnjoj strani iskaznice ispisana su najznačajnija ovlašćenja zdravstvenog
inspektora, datum izdavanja iskaznice, vlastoručni potpis ministra zdravstva
i pečat Ministarstva zdravstva.

Članak 6.

O izdanim iskaznicama vodi se evidencija u Ministarstvu zdravstva.

Evidencija iz stavka 1. ovog članka sadrži ime i prezime zdravstvenog
inspektora kojem je izdana iskaznica, evidencijski broj, datum izdavanja
te odjeljak za napomene.

Članak 7.

Iskaznica se smije koristiti samo u svrhu obavljanja inspekcijskog nadzora
u okviru zakonske nadležnosti zdravstvenog inspektora. Svaka zloupotreba
povlači disciplinsku i kaznenu odgovornost Iskaznicu je zabranjeno davati
drugome na poslu.

Članak 8.

Zdravstveni inspektor koji izgubi iskaznicu ili na drugi način ostane
bez nje, obvezan je o tome odmah izvijestiti neposrednog rkovoditelja Nova
iskaznica izdat će se nakon što je izgubljena ili na drugi način nestala
iskaznica oglašena nevažećom u " Narodnim novinama".

Članak 9.

Zdravstveni inspektor kojem prestane radni odnos u Ministarstvu zdravstva
ili je razriješen od dužnosti zdrav stvenog inspektora, obvezan je danom
prestanka radnog odnosa, odnosno razrješenja iskaznicu predati neposrednom
rukovoditelju. Zdravslvenom inspektoru će se privremeno oduzeti iskaznica,
ako je protiv njega provedena istraga iIi je podignuta optužnica bez navedene
istrage, do okončanja postupka.

Članak 10.

Ovaj pravilnik stupa na snagu osmog dana od dana objave u "Narodnim
novinama"

Klasa: 011-01/94-02/26

Urbroj: 534-02-22-94-1

Zagreb, 19. travnja 1994.

Ministar zdravstva.

**prof. dr. sc. Andrija Hebrang, v. r.**

---

![](dodatni/361971.gif)

Pravilnik, NN 35/1994-637
## Odluka o dopuni Odluke o sprečavanju izloženosti devizne pozicije banaka valutnom riziku

### NN 35/1994 (4.5.1994.), Odluka o dopuni Odluke o sprečavanju izloženosti devizne pozicije banaka valutnom riziku

# NARODNA BANKA HRVATSKE

Na temelju članka 62. Zakona o osnovama deviznog sustava, deviznog poslovanja
i prometu zlata (" Narodne novine", broj 93A/93) članka 67. stavak
1. točka 23. Zakona o Narodnoj banci Hrvatske ("Narodne novine".
broj 74/92, 26/93 i 79/93) Savjet Narodne banke Hrvatske na sjednici održanoj
3. svibnja 1994. godine donio je

## ODLUKU

### O DOPUNI ODLUKE O SPREČAVANJU IZLOŽENOSTI DEVIZNE POZICIJE BANAKA VALUTNOM RIZIKU

I.

U toč. I. Odluke o sprečavanju izloženosti devizne pozicije banaka valutnom
riziku ("Narodne novine" br. 26/94) iza riječi "Banke ovlaštene
za poslovanje s inozemstvom" dodaju se riječi "i banke ovlaštene
za poslovanje stranim sredstvima plaćanja u zemlji".

II.

Ova odluka stupa na snagu danom objave u "Narodnim novinama".

O. br. 234/94

Zagreb, 3. svibnja 1994.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković, v. r.**

Odluka, NN 35/1994-638
## Odluka o izmjeni Odluke o obvezi banaka da drže određeni iznos u devizama ili likvidnim deviznim plasmanima

### NN 35/1994 (4.5.1994.), Odluka o izmjeni Odluke o obvezi banaka da drže određeni iznos u devizama ili likvidnim deviznim plasmanima

# NARODNA BANKA HRVATSKE

Na temelju članka 63. Zakona o osnovama deviznog sustava, deviznog poslovanja
i prometu zlata ("Narodne novine", broj 93A/93) i članka 29.
i 67. stavak I. točka 16. Zakona o Narodnoj banci Hrvatske ("Narodne
novine", broj 74/92, 26/93 i 79/93) Savjet Narodne banke Hrvatske
na sjedniei održanoj 3. svibnja 1994. godine donio je

## ODLUKU

### O IZMJENI ODLUKE O OBVEZI BANAKA DA DRŽE ODREĐENI IZNOS U DEVIZAMA ILI LIKVIDNIM DEVIZNIM PLASMANIMA

I.

U toč. III stavak I. Odluke o obvezi banaka da drže određeni iznos u
devizama ili Iikvidnim deviznim plasmanima ("Narodne novine",
br. 26/94) briše se riječ "tekućim".

II.

Ova odluka stupa na snagu danom objave u "Narodnim novinama".

O. br. 235/94.

Zagreb, 3. svibnja 1994.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Junović, v. r.**

Odluka, NN 35/1994-639
## Odluka o eskontnoj stopi Narodne banke Hrvatske

### NN 35/1994 (4.5.1994.), Odluka o eskontnoj stopi Narodne banke Hrvatske

# NARODNA BANKA HRVATSKE

Na temelju članka 16. stavak 1. i članka 67. stavak 1. točke 11. Zakona
o narodnoj banci Hrvatske ("Narodne novine", broj 74/92, 26/93.
i 79/93.). Savjet Narodne banke Hrvatske, na sjednici održanoj 3. svibnja
1994 godine. donio je

## ODLUKU

### O ESKONTNOJ STOPI NARODNE BANKE HRVATSKE

I.

Eskontna stopa Narodne banke Hrvatske iznosi 9,5% godišnje.

II.

Danom stupanja na snagu ove odluke, prestaje važiti Odluka o eakontnoj
stopi Narodne banke Hrvatske ("Narodne novine", br. 15/94).

III.

Ova odluka stupa na snagu danom objave u "Narodnim novinama".

O. br. 236/94.

Zagreb, 3. svibnja 1994

Predsjednik Savjeta Narodne banke Hrvatske

guverner Narodne banke Hrvatske

**dr. Pero Junović, v. r.**

Odluka, NN 35/1994-640
## Odluka o kamatnim stopama Narodne banke Hrvatske

### NN 35/1994 (4.5.1994.), Odluka o kamatnim stopama Narodne banke Hrvatske

# NARODNA BANKA HRVATSKE

Na temelju članka 16. stavka 2. i članka 67. stavka 1. točke 11. Zakona
o Narodnoj banci Hrvatske ("Narodne novine". br. 74/92., 26/93.
i 73/93.). Savjet Narodne banke Hrvatske na svojoj sjednici održanoj 3.
svibnja 1994 godine donio je

## ODLUKU

### O KAMATNIM STOPAMA NARODNE BANKE HRVATSKE

I.

Narodna banka Hrvatske na reeskontne kredite iz primarne emisije i na
sva druga potraživanja obračunava i naplaćuje kamate po eskontnoj stopi
Narodne banke Hrvatske.

Izuzetno od stavka 1. ove točke, Narodna banka Hrvatske na lombardne
kredite iz primarne emisije obračunava i naplaćuje kamate po stopi od 11%
godišnje.

II.

Narodna banka Hrvatske naplaćuje kamate na kredite za održavanje dnevne
likvidnosti banaka po stopi od 12,5% godišnje.

III.

Na iznos kredita novčanih obveza banaka prerna Narodnoj banci Hrvatske
koje se nisu namirile o roku dospijeća. te na iznos kredita iz primarne
emisije koji se koristi protivno propisima Narodna banka Hrvatske naplaćuje
kamate u skladu s propisom o visini stope zatezne kankate.

IV.

Banke koje se koriste sredsLvima obvezne rezerve za održavanje dnevne
likvidnosti dužne su Narodnoj banci Hrvatske platiti kamate za korišteni
iznos sredstava obvezne rezerve i to - za iznos korišten do 10% izdvojenih
sredstava obvezne rezerve po stopi od 31% godišnje. - za iznos korišten
iznad 10% izdvojenih sredstava obvezne rezerve, odnosno ako se banka koristi
sredstvima obvezne rezerve duže od 10 dana u tijeku mjeseca po stopi od
34,5% godišnje.

V.

Na iznos sredstava korištenih iznad iznosa raspoloživih sredstava na
žiro-računu banaka, Narodna banka Hrvatske naplaćuje kamate po stopi od
34,5% godišnje.

Kamate po stopi iz stavka 1. ove točke banke plaćaju i na iznos pozajmica
odobrenih po osnovi posebnih kredita za isplatu štednih uloga i tekućih
računa građana u dinarima kod banaka. Banke koje nisu pravilno obračunale
obveznu rezervu ili je nisu u roku izdvojile u smislu propisa o obveznoj
rezervi, dužne su Narodnoj banci Hrvatske platiti kamatu za manje obračunati
i izdvojeni iznos obvezne rezerve po stopi od 34,5% godišnje.

VI.

Na sredstva obvezne rezerve banaka Narodna banka Hrvatske plaća kamate
u visini od 5,15% godišnje

VII.

Danom stupanja na snagu ove odluke, prestaje važiti Odluka o kamatnim
stopama Narodne banke Hrvatske ("Narodne novine", broj 15/94.
i 26/94.).

VIII.

Ova odluka stupa na snagu danom objave u "Narodnim novinama".

O. br. 237/94

Zagreb, 3. svibnja 1994.

Predsjednik Savjeta Narodne banke Hrvatske

guvener Narodne banke Hrvatske

**Pero Jurković, v. r.**

Odluka, NN 35/1994-641
## Odluka o povratu kredita korištenih temeljem Odluke o visini kvota za korištenje kredita iz primarne emisije za travanj 1994. godine

### NN 35/1994 (4.5.1994.), Odluka o povratu kredita korištenih temeljem Odluke o visini kvota za korištenje kredita iz primarne emisije za travanj 1994. godine

# NARODNA BANKA HRVATSKE

Na temelju članka 15. i članka 67. stavka 1. točke 10) Zakona o Narodnoj
banci Hrvatske ("Narndne novine". broj 74/92, 26/93. i 79/93.)
Savjet Narodne banke Hrvatske na sjednici održanoj 3. svibnja 1994. godine
donio je

## ODLUKU

### O POVRATU KREDITA KORIŠTENIH TEMELJEM ODLUKE O VISINI KVOTA ZA KORIŠTENJE KREDITA IZ PRIMARNE EMISIJE ZA TRAVANJ 1994. GODINE

I.

U skladu s Projekcijom monetarne politike Narodne banke Hrvatske za
svibanj 1994. godine, izvršit će se povrat korištenih kredita iz primarne
emisije od strane banaka sa sjedištem u Republici Hrvatskoj u cjelokupnom
iznosu.

II.

Banke su dužne vratiti kredite iz primarne emisije koje su koristile
u travnju 1994. godine do 15. svibnja 1994. g.

III.

Ova odluka stupa na snagu danom objave u "Narodnim novinma".

O. br. 238/94

Zagreb, 3. svibnja 1994.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković, v. r.**

Odluka, NN 35/1994-642
## Dopune Sporazuma o osnivanju, nadležnosti i djelovanju Gospodarsko-socijalnog vijeća

### NN 35/1994 (4.5.1994.), Dopune Sporazuma o osnivanju, nadležnosti i djelovanju Gospodarsko-socijalnog vijeća

# SPORAZUMI

Vlada Republike Hrvatske, Hrvatska udruga sindikata, Savez samostalnih
sindikata Hrvatske i Konfederacija nezavisnih sindikata Hrvatske, kao sindikalne
središnjice u Republici Hrvatskoj i Hrvatska gospodarska komora te Hrvatska
udruga poslodavaca kao predstavnici poslodavaca, zaključili su na današnji
dan slijedeće:

## DOPUNE SPORAZUMA

### O OSNIVANJU, NADLEŽNOSTI I DJELOVANJU GOSPODARSKO-SOCIJALNOG VIJEĆA

Članak 1.

U članku 10. stavku 3. iza alineje 7. dodaju se nove alineje 8. i 9.
koje glase: "- za sustav kolektivnih ugovora; - javni radovi - perspektiva
i ograničenja."

Članak 2.

Ove dopune stupaju na snagu danom potpisivanja ovlaštenih predstavnika
potpisnica Sporazuma i objavljuju se u "Narodnim novinama"

Zagreb, 27. travnja 1894.

Za Vladu Republike Hrvatske

ministar rada i socijalne skrbi

**Ivan Parač, v. r.**

Za Hrvatsku udrugu sindikata

**Berislav Belec, v. r**

Za Savez samostalnih sindikata Hrvatske

**Vesna Ivković-Stipčević, v. r.**

Za Konfederaciju nezavisnih sindikata Hrvatske

**Mladen Mesić, v. r.**

Za Hrvatsku gospodarsku komoru

**Krsto Sunara, v. r.**

Za Hrvatsku udrugu poslodavaca

**Željko Ivančević, v. r.**

Ostalo, NN 35/1994-644
## Indeks cijena na malo u Republici Hrvatskoj

### NN 35/1994 (4.5.1994.), Indeks cijena na malo u Republici Hrvatskoj

# OBJAVE

Državni zavod za statistiku Republike Hrvatske objavljuje

## INDEKS

### CIJENA NA MALO U REPUBLICI HRVATSKOJ

Indeks cijena na malo u Republici Hrvatskoj u travnju 1994. godine iznosi
98,6.

Klasa: 957-04/94-01/27

Urbroj: 555-05-04-94-01-27

Zagreb, 29. travnja 1994.

Ravnatelj

**dr. Jakov Gelo, v. r.**

Ostalo, NN 35/1994-645
## Ispravak Zakona o izvlaštenju

### NN 35/1994 (4.5.1994.), Ispravak Zakona o izvlaštenju

# ZASTUPNIČKI DOM SABORA REPUBLIKE HRVATSKE

Nakon izvršenog usporedivanja s izvornim tekstom utvrđene su pogreške
u Zakonu o izvlaštenju koji je objavljen u "Narodnim novinama",
broj 9 od 10. veljače 1994., te se daje

## ISPRAVAK

### ZAKONA O IZVLAŠTENJU

U članku 13. stavku 1. u trećem retku umjesto riječi "vlasnik"
treba stajati riječ: "korisnik"

U članku 20. stavku 2. umjestek riječi: "točke 5." trebaju
stajati riječi: "točke 6."

U članku 30. stavku 3. umjestek riječi: "raniji" treba stajati
riječ: "prijašnji".

U članku 36. stavku 3. umjesto riječi: "odlučio" treba stajati
riječ: "odlučilo"

U članku 43. stavku 1 umjesto riječi u zagradi: "točka 5."
trebaju stajati riječi "točka 6."

Klasa: 943-04/93-01/02

Zagreb, 26. travnja 1994.

Tajnik Zastupničkog doma Sabora Republike Hrvatske

**Anđelko Sikirić, v. r.**

Zakon, NN 35/1994-646
## Ispravak Zakona o zabrani raspolaganja i preuzimanju sredstava određenih pravnih osoba na teritoriju Republike Hrvatske

### NN 35/1994 (4.5.1994.), Ispravak Zakona o zabrani raspolaganja i preuzimanju sredstava određenih pravnih osoba na teritoriju Republike Hrvatske

# ZASTUPNIČKI DOM SABORA REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Zakonu o zabrani raspolaganja i preuzimanju sredstava određenih pravnih
osoba na teritoriju Republike Hrvatske koji je objavljen u "Narodnim
novinama", broj 29 od 11. travnja 1994., te se daje

## ISPRAVAK

### ZAKONA O ZABRANI RASPOLAGANJA I PREUZIMANJU SREDSTAVA ODREĐENIH PRAVNIH OSOBA NA TERITORIJU REPUBLIKE HRVATSKE

U članku 2. stavku 2. iza riječi: "Republici Sloveniji" trebaju
stajati riječi: "Republici Bosni i Hercegovini i".

Klasa: 305-01/93-01/02

Zagreb, 26. travnja 1994.

Tajnik Zastupničkog doma Sabora Republike Hrvatske

**Anđelko Sikirić, v. r.**

Zakon, NN 35/1994-647
## Odluka o odobrenju zamjene nekretnine u vlasništvu Republike Hrvatske

### NN 36/1994 (6.5.1994.), Odluka o odobrenju zamjene nekretnine u vlasništvu Republike Hrvatske

# VLADA REPUBLIKE HRVATSKE

Na temelju članka 3. stavak 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) Vlada
Republike Hrvatske je na sjednici održanoj 28. travnja 1994. godine, donijela

## ODLUKA

### o odobrenju zamjene nekretnine u vlasništvu Republike Hrvatske

I.

Odobrava se zamjena stana u Slatini, Ulica Jakova Gotovca 3, površine
65 m2, u vlasništvu Republike Hrvatske, za stan u Slatini, Ulica Matice
hrvatske 3, površine 60 m2, u vlasništvu Grada Slatine.

II.

Ovlašćuje se ministar pravosuđa za sklapanje Ugovorri o zamjeni nekretnine
iz točke I. ove Odluke u ime Republike Hrvatske.

III.

Ova Odluka stupa na snagu danom objave u "Narodnim novinama".

Klasa: 940-01/93-01/01 Urbroj: 5030109-94-25

Zagreb, 28. travnja 1994.

Predsjednik

**Nikica Valentić, v. r.**

Odluka, NN 36/1994-648
## Odluka o prijenosu nekretnina u vlasništvu Republike Hrvatske Hrvatskom Crvenom križu

### NN 36/1994 (6.5.1994.), Odluka o prijenosu nekretnina u vlasništvu Republike Hrvatske Hrvatskom Crvenom križu

# VLADA REPUBLIKE HRVATSKE

Na temelju članka 5. stavka 2. Zakona o zabrani raspolaganja i preuzimanju
sredstava određenih pravnih osoba na teritoriju Republike Hrvatske ("Narodne
novine", broj 29/94), Vlada Republike Hrvatske je na sjednici održanoj
28. travnja 1994. donijela

## ODLUKA

### o prijenosu nekretnina u vlasništvu Republike Hrvatske Hrvatskom Crvenom križu

I.

Hrvatskom Crvenom križu, Zagreb, Crvenog hriža 14/I prenose se u vlasništvo
nekretnine upisane u zk. uložak broj 2301, k.o. Trsat - Sušak izgrađene
na kč. broj 2221/11 površine 1555,50 m2, u naravi stovarište i skladište.

II.

Stručne i administrativne poslove u vezi s provedbom ove Odluke obavlja
Ured za upravljanje imovinom Republike Hrvatske.

III.

Ova Odluka stupa na snagu danom objave u "Narodnim novinama".

Klasa: 372-01/94-02/01

Urbroj: 5030109-94-4

Zagreb, 28. travnja 1994.

Predsjednik

**Nikica Valentić, v. r.**

Odluka, NN 36/1994-649
## Odluka o kupnji nekretnine za potrebe Otvorenog kaznenog zavoda Valtura - Pula

### NN 36/1994 (6.5.1994.), Odluka o kupnji nekretnine za potrebe Otvorenog kaznenog zavoda Valtura - Pula

# VLADA REPUBLIKE HRVATSKE

Na temelju članka 3. stavak 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada
Republilse Hrvatske je na sjednici održanoj 28 travnja 1994. donijela

## ODLUKA

### o kupnji nekretnine za potrebe Otvorenog kaznenog zavoda Valtura - Pula

I.

Odobrava se zaključenje kupoprodajnog ugovora s

vlasnicima nekretnina upisanih u zk. ulošku broj 8764/A k.o. Pula, čest.
zem. 2080, u naravi šuma. Grgom Buždon pok. Petra, Jolandom Belci r. Buždon,
Marinom Ostoni r. Buždon, Paulom Buždon r. Licul, Draganom Buždon sinom
Karla te Krešimirom Čuić sinom Bože, u površini od 9.048 m2, u korist Republike
Hrvatske, a za potrebe Otvorenog kaznenog zavoda Valtura - Pula.

lI.

Kupoprodajna cijena krtvrđuje se u iznosu od 24.000 HRD/m2

III.

Ovlašćuje se ministar pravosuda da u ime Republike Hrvatske zaključi
kupoprodajni ugovor s vlasnicima nekretnina iz točke I. ove Odluke.

IV.

Ova Odluka stupa na snagu danom objave u "Narodnim novinama"

Klasa: 940-01/93-01/01 Urbroj: 5030109-94-26

Zagreb, 28 travnja 1994

Predsjednik

**Nikica Valentić, v. r.**

Odluka, NN 36/1994-650
## Popis registriranih objekata

### NN 36/1994 (6.5.1994.), Popis registriranih objekata

# MINISTARSTVO POLJOPRIVREDE I ŠUMARSTVA

Ministarstvo poljoprivrede i šumarstva - Uprava za veterinarstvo prema
odredbi članka 58. Zakona o zdravstvenoj zaštiti životinja i veterinarskoj
djelatnosti ("Narodne novine",br.52/91,64/91 i 26/93) objavljuje

## POPIS

### registriranih objekata

```
REGISTRIRANI IZVOZNI OBJEKTI ZA PROIZVODNJU
SLATKOVODNE RIBE
Red             Objekt i adresa                 Reg. broj
br.
1. Ribnjačarstvo "ZAGREB" s p.o.                        18
Jastrebarsko
2. PIK "ORAHOVICA"                              19
RJ "RIBNJAČARSTVO" Grudnjak
3. Agrokombinat "JASINJE"
Slavonski Brod, sektor
"RIBNJAČARSTVO" Oriovac                 20
4. "NAŠICE" Našička Breznica
5. "RIBA" Grarešnica                                    22
6. IPK "RIBNJAČARSTVO" - Donji Miholjac 23

REGISTRIRANI IZVOZNI OBJEKTI ZA PROIZVODNJU RASPLODNE PERADI I JAJA ZA RASPLOD
Red.            Objekt i adresa                 Reg. broj
br.
1. VETERINARSKA STANICA - Prelog                15
2. PURIS - Pazin                                        33
```

Klasa: 322-01/94-1/19

Urbroj: 525-01-94-1

Zagreb, 26. travnja 1994.

Ministar poljoprivrede i šumarstva

**Ivan Tarnaj, dipl.i ng., v.r.**

Ostalo, NN 36/1994-655
## Popis registriranih objekata

### NN 36/1994 (6.5.1994.), Popis registriranih objekata

# MINISTARSTVO POLJOPRIVREDE I ŠUMARSTVA

Ministarstvo potjoprivrede i šumarstva - Uprava za veterinarstvo prema
odredbi članka 28 Zakona o zdravstvenoj zaštiti životinja i veterinarskoj
djelatnosti ("Narodne novine". br. 52/91, 64/91 i 26/93) objavljuje

## POPIS

### registriranih objekata

```
REGISTRIRANI OBJEKT U KUĆANSTVU ZA SORTIRANJE I PAKIRANJE JAJA

Red.    Vlasnik i adresa                        Reg.broj
br.
1. "GOSPODARSTVO ŠIMEK"
Moravče - Sesvete                                       30

REGISTRIRANI OBRTNIČKI OBJEKTI ZA PROIZVODNJU JEDNODNEVNIH PILIĆA

Red. broj       Vlasnik i adresa                Reg br.

1. DALIBOR KOVAČEVIĆ - Zagreb   118
```

Klasa: 322-01/94-1/19

Urbroj: 525-01-94-1

Zagreb, 26. travnja 1994.

Ministar poljoprivrede i šumarstva

**Ivan Tarnaj, dipl. ing., v. r.**

Ostalo, NN 36/1994-656